Okay... Jeg har tænkt på at dræbe ham.
Men først efter Kimberly fik mig overtalt.
Mener De dr. Mancini og dr. Kimberly Shaw?
Ja. Hvem ellers? Hører De ikke efter?
Men det var tidligere. Og Kimberly var med til det.
Og denne gang var jeg ikke med.
Jeg afslog at få en advokat, fordi jeg vil hjælpe jer.
Hun bedøvede ham den første gang.
Hun har nok også planlagt alt det her.
Hun lagde parykken i min lejlighed. Det må være hende!
– Ja, hvis det ikke er Dem. – Nej, det er hende!
Jeg er et offer! Hun planlagde alt!
Hun hader ham og mig og alle andre! Hun er gal!
Tak, fordi De ville tale med os.
Det er hende!
De må tro mig!
Vi undersøger sagen.
– Hej, har du tid? – Ja. Hvad er der?
Jeg mødte nogle venner fra forlagsbranchen.
En af dem sagde, at bladet Escapade søger et nyt reklamebureau.
– Det ville være en gevinst for os. – En ven på bladet vil være en hjælp.
– Arbejder Alisons ny mand ikke dér? – Jo.
Men hun er stadig på bryllupsrejse. Vi kan jo kontakte dem.
Vi kan tale med hende og høre, hvad han har at sige om stedet.
Der er et lille problem. Brylluppet blev aflyst.
Alison har problemer og vil være væk en tid.
– Det er grufuldt. – Ja, men ikke katastrofalt.
– Jeg kan ringe til hendes forlovede. – Så synes jeg, du skal gøre det.
Al den information, du kan få, vil være os en hjælp.
Holdninger, ledelsens temperament...
Og hvis nogle tal skulle dukke op... ville det vel også være nyttigt?
Det sagde jeg ikke.
– Ja? – Alison Parker vil tale med Dem.
Mit fly går om lidt, men jeg vil bare sige –
– at du kan ringe og faxe til mig i Wisconsin, hvis der er noget.
Jeg synes, du skal koncentrere dig om din familie. Det er vigtigst nu.
Der sker intet videre her.
– Tak. Du har været mægtig. – Gør, hvad du må. Vi tales ved.
Okay... Du skal have tak. Jeg mener det.
Det ved jeg. Hej...
Jeg genkender det ikke. Bor jeg virkelig her?
Vi bor her, elskede. Lad os nu få dig lagt i seng.
Jeg er ked af, jeg ikke husker noget. Du har taget dig sådan af mig.
Du har været så sød. Bare jeg kunne huske dig.
Du klarer dig fint.
Det hele kommer nok tilbage med tiden.
Lige nu behøver du bare huske én ting: Jeg elsker dig.
Jeg er straks tilbage.
– Hvem er det? – Chambers, statsadvokatens kontor.
– Dr. Kimberly Shaw? – Ja, hvad gælder det?
Sydney Mancini er kommet med visse anklager mod Dem.
– Vil De hjælpe os med det? – Gerne. Kom indenfor.
Men vent lidt. Dr. Mancini hviler. Jeg har lige hentet ham hjem.
Jeg er straks tilbage. Luk øjnene og hvil dig.
Sid ned. Kan jeg give Dem noget? Jeg laver te til Michael.
Nej tak. Mrs Mancini sagde, De sammen prøvede at dræbe ham.
At De bedøvede ham for at kulosforgive ham.
Den stakkels pige er så ustabil. Jeg har ondt af hende.
Men De vil vel have svar?
Nej, jeg har ikke prøvet at dræbe Michael.
Jeg ville hellere tage livet af mig end dræbe ham.
Har De drøftet, at dr. Mancini kunne komme ud for en ulykke?
Hun kom og bad mig give hende et alibi for tidspunktet for ulykken.
Jeg nægtede selvfølgelig.
Michael gav mig den her ring. Vi ville giftes, og han forlod hende.
Derfor ville hun ødelægge ham.
Sig, at jeg vil tage mig af ham, så hun aldrig kan skade ham igen.
Tak, dr. Shaw. Det må være tilstrækkeligt.
Jeg gør gerne alt, hvad jeg kan, for at hjælpe.
Alt.
Godmorgen, kaptajn.
Det var dejligt at sove på båden i nat, vugget af bølgerne.
– Det var bare synd, jeg var alene. – Du bør du nok finde et andet sted.
Jeg må ordne lænsepumpen.
Kan jeg ikke blive lidt og se på, at du arbejder?
Jeg tror ikke, du forstår, hvor taknemmelig jeg er.
Kan jeg ikke få lov at vise det? Du kan ordne pumpen senere.
Jeg har sagt, at jeg ikke er interesseret.
Find dig et sted at bo. Du kan ikke blive her længere.
Undskyld, Jake. Det var ikke min mening at plage dig.
Det er længe siden, nogen har været sød mod mig.
Alt i orden.
Du er en fin fyr. Ved du det?
– Arbejd bare, så henter jeg frokost. – Jeg er ikke sulten.
Jeg er snart tilbage, smukke.
Jeg har kendt jer to længe. Næsten hele livet.
Jeg har aldrig taget jer i at opfinde historier eller pynte på sandheden.
Så det, I siger om jeres far, kan meget vel være sket.
Jeg vidste, at du ville forstå. Vi er ikke ude efter hævn.
– Vi vil bare have sandheden frem. – Jeg er helt enig.
Men I må forstå, at jeg og alle andre i byen –
– dårligt kan tro, at ejeren af Parker Jernvarer –
– drengefodboldholdets sponsor og en af byens mest vellidte mænd –
– kunne gøre noget så frygteligt –
– som det, I to hævder.
Er I sikre på, at det her ikke er en fejltagelse?
Har I haft et slemt familieskænderi?
Jeg sagde jo, at ingen ville tro os, Alison.
Hør på mig, Harry.
Det skete. Både med mig og med min søster.
Skal vi lade som ingenting og leve med det resten af livet –
– fordi en mand, der har levet et stille liv ellers må stå til ansvar?
Er det måske for meget forlangt –
– at hans ofre kan få lov til at sove uden mareridt?
Eller er det muligt, at du vil gøre, som du sagde, og hjælpe os?
Okay... Vi går til dommer Thomas i morgen.
Men det her bliver ikke let.
Vi kan klare det, Harry. Vi har ventet længe.
– Jeg troede ikke, du kom. – Hvad gælder det?
– Hvad har vi to af forretninger? – Sæt dig, så fortæller dig det.
Jeg vil ikke tale om Alison. Jeg vil ikke gøre noget, der sårer hende.
Er forhåndsangrebet overstået, så jeg kan sige noget?
Jeg har en idé, som kan hjælpe Alison og dig. Bare hør på mig.
Dit blad søger et nyt reklamebureau. Hvis det blev D&D –
– kunne Alison tjene meget på det. Bruce ved besked med dig og Alison.
Jeg lader ham vide, at Alison fik dig til at give os kontoen. Som hun får.
– Forstår du? Alle har fordel af det. – Måske.
Men Nancy er en hård redaktør. Hun kan lide selv at bestemme.
Så jeg ved ikke, hvad jeg kan gøre.
Overrasker det dig, hvis jeg siger, jeg har en plan?
Spyt ud.
Tak for mad. Det smagte dejligt.
– Gumbo med rejer er din livret. – Hvis du siger det.
– Tak, fordi du har været så sød. – Jeg elsker dig jo.
Jeg føler mig så invalid. Hvordan kan du være tiltrukket af mig?
Jeg ved, hvordan det er at være invalid.
At være skadet.
Jeg var sammen med en forfærdelig mand engang.
Vi blev fulde en aften og endte i en frygtelig ulykke.
Og jeg blev helt... vansiret.
Kendte jeg dig dengang?
Og jeg turde aldrig vise dig det.
Jeg forstår ikke. Der er ikke noget galt med dig.
Jo, der er en lille ting.
Se her.
Det er frygteligt. Jeg ved det.
Nei, Kimberly.
Du er smuk!
Hallo! Må jeg komme om bord, kaptajn Jake?
Jeg ved, jeg ikke må forstyrre dig, men jeg kommer med lidt...
– Mad. – Hej, jeg hedder Brittany.
Jake er snart tilbage. Han skulle bare betale afgiften.
– Vil du vente? Vi har lavet kaffe. – Nej tak.
Værsgo. Det kan I spise til kaffen.
– Kan jeg give ham en besked? – Ja.
Sig, at han er et løgnagtigt svin.
Tak, fordi du kom. Du er den eneste, der måske vil tro mig.
– Fordi du mener, jeg er godtroende? – Nej.
Du ved, hvor forskruede de er.
De har planlagt alt det her og givet mig skylden for det.
Jeg er ked af, at du har rodet dig ind i det her. Men...
– Jeg tror, at du er indblandet. – Det er jeg ikke.
Det er de to lægeuhyrer, der vil have mig dødsdømt.
Der er ikke dødsstraf for drabsforsøg.
Fint! Så vil jeg bare rådne op i fængsel.
– Tag det roligt, Sydney. – Jeg beder dig, Matt.
Du må hjælpe mig! Det er Kimberly.
Michael er sikkert med i det. Men det er Kimberly. Jeg ved det.
Jeg ved det!
Jeg beder dig.
Hold nu op. Det var dig, der ville arbejde.
Jeg har opdaget, hvor dejlig din hals er.
– Du vil vel ikke se resten af mig? – Det lyder interessant.
Jane.
– Gud, far! – Det er godt at se dig, Jane.
– Vi var urolige. Mor ville komme... – Er du okay?
– Hun kan ikke klare det her. – Jeg forstår det.
– Vil du præsentere mig? – Min forretningspartner Chris.
– Min far George. – Mig en fornøjelse, sir.
Far opmuntrede mig til at blive designer.
Du har sans for talent, George. Hun er noget særligt.
I to har nok meget at tale om. Måske vi kan spise middag sammen?
Ring til mig i aften. Du er ikke normalt så beskyttende!
Jeg skulle have beskyttet jer mod Michael.
Jeg ville have gjort alt for at undgå denne meningsløse tragedie.
Jeg kan ikke vænne mig til tanken, at Sydney sidder i fængsel.
Din mor og jeg havde et grufuldt skænderi om Sydney og testamentet –
– og hendes ægteskab med Michael.
Jeg kunne ikke acceptere, at hun var blevet så... umoralsk.
Det gør mig ondt.
Jeg skal møde advokaten og statsadvokaten.
Og så besøger jeg hende. Hun er min datter –
– og jeg må prøve at støtte hende.
– Du vil vel ikke komme med? – Selvfølgelig.
Jeg ved ikke, hvad din mor og jeg skulle gøre uden dig.
Michael? Er du hjemme?
Michael? Kimberly?
Michael, det er Matt.
Matt Fielding.
– Hørte du ikke, at jeg kaldte? – Jo, jeg vågnede netop.
– Beklager... – Hvad vil De?
Du husker mig ikke.
Jeg er en ven af dig.
– Matt på hospitalet. – Vi boede i samme hus.
– Vi arbejder sammen. – Jeg nævnte dig for Kimberly.
Hun sagde, at vi ikke var nære venner.
Vi har kendt hinanden længe og været igennem en del sammen.
– Husker du slet ingenting? – Ingenting.
Jeg vågnede op på hospitalet, og Kimberly var der hos mig.
Hun har været hos mig siden.
Som en engel.
Vi må have været noget af et par før.
– Husker du os? – Ja.
– Har hun talt om jeres forhold? – Ikke rigtigt. Kun at...
Var du der, da hun kom til skade? Jeg håber, jeg var god ved hende.
– Sagde hun ikke, hvad der skete? – Kun at det var en ulykke.
– Hun turde ikke fortælle... – Der var mere end det.
Matt! Sikke en overraskelse!
Min forlovede skulle sove, og så finder jeg ham med kolleger.
Du trænger til at hvile dig. Sig nu farvel til Matt.
– Farvel, Matt. – Vi tales ved, Michael.
Michael kan ikke tåle meget nu. For megen information forvirrer ham.
Det virker da, som om han vil vide mest muligt.
Gør mig en tjeneste. Giv ham lidt tid.
Og kom ikke igen uden at tale med mig først.
Farvel.
Far! Hvor er det godt at se dig!
Tænk, at du er her! Kautionen kan vel ikke være høj, men tak alligevel.
Jeg skal ikke skuffe dig. Det er noget andet nu. Jeg er uskyldig.
Min søster tror, jeg er et uhyre, men i det mindste tror du på mig.
– Bare jeg får min chance i retten. – Ja, mr Baker vil forsvare dig.
Ja, vi har talt sammen.
Men jeg beklager, vi kan ikke betale din kaution.
Du og mr Baker kan tale om det, men flugtrisikoen ses som for stor.
Jeg forstår ikke.
– Der er meget, der taler imod dig. – Jeg siger jo, jeg ikke gjorde det!
Det er på tide at tænke praktisk. Hvis du erklærer dig skyldig...
Tror min egen far, at jeg ville dræbe nogen?
Hvis du samarbejder, kan sigtelsen blive mildere, og du kan få hjælp.
Det er Jane! Hun fik politiet efter mig, og nu siger hun, jeg er gal.
Sydney, jeg holder af dig, men du har haft problemer længe.
Du holder ikke af mig! Du har Jane! Du kasserer mig bare!
Bare sig, at jeg er morder, far!
Alle kasserer mig! Først Jane, så Michael, så du!
Bare jeg havde kørt bil, så havde jeg dræbt ham!
Jeg ville have dræbt dig også!
– Det mener du ikke! – Du har aldrig troet på mig!
Nu har du fået det, som du ville. Jeg er en morder!
Måske jeg skyder dig en dag!
– Er den jakke for meget? – Det er den tredje! Den er fin!
Vi må af sted for at nå retsmødet.
Hvem kan det være?
– Mor! – Jeg må tale med jer. Begge to.
Goddag, Meredith. Det er længe siden sidst.
Ti år.
Du ser... godt ut.
– Tak. – Mor?
– Er alt vel? – Selvfølgelig ikke!
Hvordan skulle jeg kunne have det godt?
Jeg vil bede jer om at lade være.
– Beklager. Meredith og jeg må gå. – Jeg beder jer!
Jeg er jeres mor. Ødelæg ikke mit liv.
Kan du ikke tilgive? Er du virkelig så kold?
Det er ikke os. Vi vil ikke gøre nogen fortræd.
Nogen har fået jer til det her. Vil I så standse det her angreb?
Det er ikke et angreb, mor. Det er sandheden.
Der skete noget frygteligt med os, og sandheden må frem.
Rør mig ikke!
Prøv ikke på at trøste mig.
I stikker en kniv i ryggen på mig! I er patetiske!
"Sandheden må frem." Alle lyver. Verden er fuld af det.
Og alle lever med smerte! Men ikke jer to.
Nej, I vil leve rent, mens I sværter jeres forældre til.
Jeg ville ønske, jeg aldrig havde fået jer!
Jeg ville ønske, I aldrig var blevet født!
– Får jeg artiklen i aften? – Ja. Senest kl. 8.
– Er du okay? Du er meget langsom. – Alt er i orden.
– Billy Campbell. – Det er Amanda. Tillykke!
Jeg giver din tekst til Bruce. Tallene er en stor hjælp.
Der er bare et par ændringer.
Nej. Du kan selv ændre på det. Jeg har mit eget job at passe.
Det er bare et par småting. For Alisons skyld.
Det var kun derfor, jeg gjorde det, så nu kan du gøre, hvad du vil.
Jeg har talt med Aaron Baker og med Hidden Hills Sanatorium.
Det er et psykiatrisk hospital, godkendt af retten.
Jeg ved, at det er ubehageligt, men du så Sydney i går.
Det bedste er at få hende indlagt på et psykiatrisk hospital.
To familiemedlemmer må skrive under for at få nogen tvangsindlagt.
Jeg håber, at du kan hjælpe mig med dette.
Det er vel bedre end fængslet.
Jeg fatter ikke, at det er den samme pige –
– der var min bedste ven, indtil jeg flyttede hjemmefra.
Da Sydney og jeg kom til Chicago, havde vi ingen venner –
– og vi legede sammen hele tiden.
Jeg glemmer aldrig... Vi havde et par kasser –
– og legede, at vi var naboer i hvert sit hus.
Vi legede, at vi var voksne.
Vi tog del i hinandens liv og hjalp hinanden med børnene.
Veninder og søstre for altid.
Jeg ville ønske, det var gået sådan.
Men nu får Sydney den behandling, hun trænger til. Hun er syg.
– Vi har nok ignoreret det. – Jeg skal nok skrive under.
Måske Sydney og vi andre så kan få lidt fred.
Hvorfor tager det så lang tid?
Selv i en lille by har en dommer nok at se til.
Det er altså et retsmøde.
Dommeren vil høre begge parter og beslutte, om der bliver en sag.
Er det bare ham?
Hvad så hvis han ikke tror os? Vi har ingen jury.
Dommer Thomas er en retfærdig mand.
Bare hold jer til, hvad I ved. Og ingen taler, Alison.
Jeg tror, at Meredith vil begynde.
Kan du sige til dommeren, at hun må behandles nænsomt?
Vær ikke bekymrede. Jeg skal nok finde ud af, hvad der foregår her.
– Tag hende hjem. Hun må hvile sig. – Tak, dommer.
Jeg vidste, at det her ville ske. Den her by er en vits.
Vi fortæller vores historie. De er nødt til at høre på os.
– Kom, Harry. Og tag damerne med. – Skal alle ikke være til stede?
Dommer Thomas behandler specielle sager med... omhu.
Vil I tale med mig, piger?
– Ja, det vil vi. – Så lad os få ordnet det her.
Nej, jeg gør det ikke. Jeg kan ikke, du må undskylde.
Det hele er en fælde. Jeg vil ikke hjælpe dem! Det er dommer Thomas!
– Han fik far ind i golfklubben! – Sandheden er på vores side.
Nej, mor havde ret. Det er løgn. Hele verden lyver!
Tror du, at fars golfkammerat vil tro os?
Det er slut. Jeg skulle ikke have ladt dig overtale mig til at komme!
Giv ikke op, Meredith!
Jeg burde have vidst det, men jeg pressede bare på.
Jeg tror, at ved at konfrontere gerningsmanden kan man...
Jeg ved ikke... få sin sjæl tilbage.
Jeg er en jordnær mand.
Nytter det ikke, glemmer jeg det. Forgæves forsøg styrker ikke én.
Det gør bare én skør.
Du har kendt mig, fra jeg var barn, Harry.
Tror du mig?
Ja, det tror jeg, jeg gør. Og det gør mig virkelig ondt.
Men din søster er på vej tilbage til San Francisco, så du er alene.
Én stemme alene mod din far...
– Det er ikke meget værd her. – Alle kan lide din far.
Kun du ved, hvad han gjorde.
Og han selv, selvfølgelig. Men han hjælper dig nok ikke.
Du prøvede. Tag hjem. Prøv at glemme, at det skete.
– Tro mig, Alison. – Det er nok det eneste, jeg kan.
– Hvad sker der? – Ikke meget.
– Vi har fået et nyt reklamebureau. – Virkelig?
– Du har vel hørt om D&D. – Ja, Alison jobber der.
Jeg fortalte Amanda Woodward, hvor imponeret jeg var af teksten.
Forfatteren kunne sine ting. Hun sagde, du havde skrevet den.
– Jeg hjalp bare lidt... – Du skulle skrive for bladet!
Du løj for mig og gik bag min ryg. Det var direkte uærligt.
Jeg kan ikke lide spioner. Ryd dit bord og forsvind!
Du er fyret, Billy.
Hej, jeg ventede dig ikke de næste par timer.
Jeg gik lige ind i løvens hule takket være dig.
Derfor ville jeg ikke have dig her!
Jeg har ikke brug for kvinder, der føler sig forrådt!
Sådan ville jeg aldrig reagere.
Det er ikke personligt, men jeg vil have dig ud herfra.
Hvis du ønsker det. Men jeg tror, du har mødt den forkerte type kvinde.
– Tag dine ting og gå. – Jaloux, besidderiske kvinder.
Kvinder, der vil have noget af dig.
Du trænger til en, der bare vil behage dig. Som bare vil...
... hvad du vil.
Som bare vil gøre dig lykkeligere...
... end du nogen sinde har været før!
Jeg blev fyret på grund af dig! Er det takken?
Nej, mr Campbell. Det her er takken...
Vil De arbejde for D&D som tekstforfatter?
– De vil få mere end ved Escapade. – Tilbyder De mig at job?
Du står jo uden arbejde! Og jeg kan lide din stil.
Hvad siger du?
– Hvornår går Deres fly? – Klokken et.
Vil De køre mig forbi Elm Street 434 først?
– Javel. – Tak.
Kan du stadig lide kød, der har fået for meget?
Jeg er blevet vant til det. Det er det eneste, du kan lave!
Dommeren må ud, skat, han begynder at blive strid.
– Hvorfor er du her? – Du tror, du har slået os.
Men i dag forstod jeg, at det vil du aldrig kunne.
Ingen kontakter hjælper dig, når du ved, hvad du gjorde.
– Dine fantasier passer ikke her. – Du er ikke inviteret. Gå nu.
Jeg bestemmer, hvad jeg gør nu, og I kan ikke herse med mig mere.
Jeg vil ikke lade dig tale sådan til din mor.
Hvad kan du true mig med, som du ikke allerede har gjort?
– Vi har gæster! Det er ikke stedet! – Jeg har fået nok.
– Bliv voksen. Det er overstået. – Nej!
Det er ikke overstået. Hverken for min søster eller dig!
For vi har en beskidt hemmelighed, som alle burde vide besked med.
– Du vover ikke at sige det! – Vil du slå mig?
Vil du tage mig med ned i kælderen igen?
Se!
Alle ser på os nu.
Alle ved det.
Du forandrede mig og Meredith for altid. Vi var små og uskyldige.
– Og du tog på os. – Hold kæft! Hvad skal jeg gøre?
Jeg elskede jer. Jeg ville bare vise, hvor højt jeg elskede jer!
Gå ind. Du ved ikke, hvad du siger!
– Hold kæft! Det var din skyld. – Hvordan det?
Du var kold. Du hadede, at jeg rørte ved dig. Jeg ville have lidt varme.
Så jeg gik til mine døtre. I skulle jo bare røre ved mig!
– Jeg gjorde jer jo ikke noget. – Hold kæft, John!
Det er i orden! Bare gå! I er en flok hyklere!
Kvinder viser alt frem, men man må aldrig tage på dem.
Jeg ville bare have lidt varme. Det var ikke min fejl, Alison.
Jeg var otte år! Jeg stolede på dig. Vel var det din fejl!
Det tog lidt tid, Palmer, men jeg fik ham endelig i seng.
– Og han begynder at stole på mig. – Godt...
Glimrende.
Jake Hanson vil komme til at angre, at han lagde sig ud med mig –
– og min lille Amanda.
Hvem betalte min kaution? Min far? Jeg vidste det!
Jeg vil sagsøge jer for ulovlig frihedsberøvelse.
Hvad er det, der sker? Slip mig!
Det her er ulovligt!
– Hjælp mig! – Beklager, men nu får du hjælp.
– Tror du, det her vil hjælpe mig? – Jeg holder af dig.
Jeg beder jer... Jeg er ikke gal!
Jeg vil ikke!
Jeg beder dig! Jeg holder jo af dig! Jeg er ikke gal.
Jeg er din lille pige. Hvorfor gør du det her?
Tekster: Jørgen Schiøtt Subtitling International UK, London